****

**Republika e Kosovës**

**Republika Kosova-Republicof Kosovo**

**Qeveria-Vlada-Government**

*Ministria e Arsimit e Shkencës e Teknologjisë dhe Inovacionit*

*Ministarstvo Obrazovanja, Nauke, Tehnologije i Inovacije*

*Ministry of Education, Science, Technology and Innovation*

**UDHËZIME PËR DREJTORITË KOMUNALE TË ARSIMIT (DKA) DHE QENDRAT BURIMORE PËR REALIZIMIN E MËSIMIT NË DISTANCË PËR FËMIJËT/NXËNËSIT ME NEVOJA TË VEÇANTA**

**Prishtinë, Prill 2020**

**Hyrje**

Në bazë të nenit 5, pika 1.3 dhe 1.4 të Ligjit (04/L-032) për Arsimin Parauniversitar në Republikën e Kosovës dhe në zbatim të vendimit 01/07 të datës 11.03.2020, MASHTI ka vendosur të fillojë zbatimin e mësimit në distancë në të gjitha institucionet arsimore të Republikës së Kosovës. Zbatimi i mësimit në distancë ka për qëllim sigurimin e shërbimeve arsimore dhe realizimin e kurrikulës së Kosovës në përputhje me kushtet e krijuara në rrethana të pandemisë COVID – 19.

**Mënyra e ofrimit të mësimit në distancë për nxënësit me nevoja të veçanta në shkolla**

Bazuar në vendimin nr.01/07 të datës 11.03.2020 dhe duke pasur parasysh specifikat individuale të fëmijëve/nxënësve me nevoja të veçanta, MASHTI do të ofrojë mësimin në distancë duke shfrytëzuar platformat elektronike ZOOM, Google Meet, Google classeroom, Facebook apo viber. Divizioni për Arsim Gjithëpërfshirës në MASHTI do të bëjë koordinimin e mësimit distancë në bashkëpunim me DKA, Qendra Burimore dhe partnerët tjerë.

**Bashkëpunimi me Qendra Burimore për ofrimin e mësimit në distancë**

Qendrat Burimore janë institucione të specializuara për ofrimin mbështetjes profesionale për nxënësit me nevoja të veçanta, roli i tyre është edhe ofrimi i mbështetjes për shkollat e rregullta. Qendrat Burimore përmes mësuesve udhëtues do të ofrojnë mbështetje direkte për nxënësit me nevoja të veçanta, prindërit, mësuesit mbështetës, asistentet dhe mësimdhënësit tjerë. Mësuesit udhëtues përmes rrjetit të qendrave burimore do të ofrojnë konsultime dhe këshilla në baza ditore për mësuesit mbështetës dhe asistentet. Po ashtu ata do të ndajnë materiale praktike distancë bazuar në kërkesat dhe llojet aftësive të kufizuara që ju referojnë mësuesit mbështetës dhe asistentet.

**Mënyra e zbatimit të mësimit në distancë në Qendra Burimore**

Qendrat Burimore bazuar në specifikat e tyre ofrojnë mësim në distancë për nxënësit e tyre. Mësimdhënësit duhet të bëjnë ketë nëpërmjet platformave: ZOOM, Google Meet, Google classeroom, facebook apo viber. Po ashtu përmes shërbimeve të mbështetjes hartojnë dhe adoptojnë materiale të përshtatshme të cilat i ndajnë me prindërit për t’i aplikuar me fëmijët e tyre gjithnjë duke dhëne edhe këshilla konkrete për prindërit:

* Si identifikohen nevojat e fëmijës?
* Cilat aftësi apo shkathtësi zhvillohen të fëmija?
* Si të zbërthehen aftësitë e fëmijëve?
* Si përdoren materialet?
* Si vlerësohet progresi?

**Për nxënësit me dëmtime në dëgjim QBMK ’’Nënë Tereza’’** ofron mësim në distancë në gjuhën e shenjave për nxënësit e shurdhër, materiale, didaktike përmes platformave të cekura me larte në gjithë vendin.

**Për nxënësit me dëmtime në të pare/verbër QBMK ‘’Dr. Xheladin Deda’**’ofron mësim në distancë, materiale në Brail, tekste, materiale audio për nxënësit rezident në qendër dhe për të gjithë nxënësit e verbër dhe me të pamuar të dobësuar në Kosovë.

**Shërbimet e mbështetjes në Qendra Burimore**– përgatisin materiale për nxënësit me nevoja të veçanta në shkolla të rregullta të cilat materiale përmes mësuesve udhëtues shpërndahen tek mësuesit mbështetës dhe asistentet. Materialet përfshinë: materiale specifike sipas llojeve të aftësisë se kufizuar, moshës, fushave të aktiviteteve apo lendeve, materiale specifike në shkrimin e Brajlit, audio etj.

**Format e ofrimit të mësimit në distancë për fëmijët/nxënësit me nevoja të veçanta në shkollat e rregullta**

**Këshilla profesionale, edukative- arsimore-** Qendrat burimore ofrojnë këshilla profesionale, edukative-arsimore online. Qëllimi është t’ju ndihmojmë prindërve dhe mësimdhënësve në qasjen ndaj punës me fëmijë me nevoja të veçanta, forma dhe teknikat e punës në realizim të aktiviteteve-detyrave individuale, përdorimit të materialeve didaktike, zbërthimit të aftësive të fëmijës në hapa konkret etj.

**Oraret e ofrimit të shërbimeve arsimore në distancë sipas qendrave:**

|  |  |  |
| --- | --- | --- |
| **QBMK “Përparimi” në Prishtinë** | | |
| **Orari i shërbimeve** | | **Mënyra e kontaktimit** |
| **E hënë** | **13.00 - 15.00** | * Pasi të keni hapur linkun [**https://www.facebook.com/qb.perparimi**](https://www.facebook.com/qb.perparimi) * fillimisht në **messenger** të këtij linku shkruani kërkesën dhe nevojat tuaj për mbështetje profesionale * më pas në orarin e caktuar ju do të merrni përgjigjen tuaj individualisht me tekst apo edhe përmes lidhjes direket në messenger të qendrës |
| **E martë** | **13.00 - 15.00** |
| **E mërkurë** | **13.00 - 15.00** |
| **E enjte** | **13.00 - 15.00** |
| **Komunat që mbulon kjo qendër burimore** | | Prishtinë, Podujevë, Fushë Kosovë, Obiliqit, Lipjan, Drenas, Kaçanik, Kamenicë, Gjilan, Ranillug, Partesh, Graçanicë, Shtime, Kllokot, Viti, Ferizaj dhe Novo-Bërdë |

|  |  |  |
| --- | --- | --- |
| **QBMK “Lef Nosi ” në Prizren** | | |
| **Orari i shërbimeve** | | **Mënyra e kontaktimit** |
| **E hënë** | **11.00 - 13.00** | * Pasi të keni hapur linkun **https://www.facebook.com/lef.nosi.7** * fillimisht në **messenger** të këtij linku shkruani kërkesën dhe nevojat tuaj për mbështetje profesionale * më pas në orarin e caktuar ju do të merrni përgjigjen tuaj individualisht me tekst apo edhe përmes lidhjes direket në messenger të qendrës |
| **E martë** | **11.00 - 13.00** |
| **E mërkurë** | **11.00 - 13.00** |
| **E enjte** | **11.00 - 13.00** |
| **Komunat që mbulon kjo qendër burimore** | | Prizren, Dragash, Mamushe, Rahovec, Suhareke, Malisheve, Gjakovë, Deçan, Junik, Shtërpce. |

|  |  |  |  |
| --- | --- | --- | --- |
| **QBMK “Nënë Tereza” në Mitrovicë** | | | |
| **Orari i shërbimeve** | | | **Mënyra e kontaktimit** |
| **E hënë** | **11.00 - 13.00** | Takime me prindër | * Pasi të keni hapur linkun [**https://www.facebook.com/qendraburimore**](https://www.facebook.com/qendraburimore) * fillimisht në **messenger** të këtij linku shkruani kërkesën dhe nevojat tuaj për mbështetje profesionale * më pas në orarin e caktuar ju do të merrni përgjigjen tuaj individualisht me tekst apo edhe përmes lidhjes direket në messenger të qendrës |
| **E martë** | **11.00 - 13.00** | Takime me mësues mbështetës |
| **E mërkurë** | **11.00 - 13.00** | Takime asistent |
| **E enjte** | **11.00 - 13.00** | Takime me mësimdhënës të nxënësve me nevoja të veçanta***.*** |
| **Komunat që mbulon kjo qendër burimore** | | | Mitrovicë, Istog, Pejë, Skenderaj, Klinë, Vushtrri ,Leposaviç, Zveçan ,Zobin Potok |

**Ofrimi i mbështetjës profesionale për mësuesit mbështetës, mësimdhënësit dhe asistentet -** Qendrat Burimore përmes mësuesve udhëtues bazuar në komunat të cilat i mbulojnë nga data 8.04.2020 fillojnë me ofrimin e shërbimeve arsimore online për të gjithë mësuesit mbështetës dhe asistentet. Takimet do të jene në baza ditore ku sipas nevojave të identifikuara do të ofrohen materiale pedagogjike online, video, instruksione dhe këshilla profesionale etj.

**Ofrimi i shërbimeve psiko-sociale për prindër dhe fëmijë-** MASHTI me përkrahjen e UNICEF-it dhe Forumin Kosovar për Aftësinë e kufizuar (FKAK) do të ofrojë shërbime psiko-sociale dhe edukative online nga psikolog dhe profesionist tjerë të specializuar. Shërbimet do të jenë në baza ditore dhe me orar të caktuar.

**Web-faqe për mësimin e nxënësve me nevoja të veçanta-** MASHTI me përkrahjen Save The Children do të lancojë ueb-faqe për mësimin e nxënësve me nevoja të veçanta e cila do të jete në kuadër të Platformës E-mësimi. Web-faqja do të ofroj materiale pedagogjike, dokumente të ndryshme, video, fotografi, këshilla për mësimdhënës, asistent, prindër dhe fëmije dhe aktere tjerë relevantë.

**Kontaktet e Qendrave Burimore**

|  |  |  |  |  |
| --- | --- | --- | --- | --- |
| **Nr.** | **Qendra** | **Vendi** | **Email-adresa** | **Nr.telefonit** |
| 1 | QBMK“Përparimi” | Prishtine | qendraburimoreperparimi@hotmail.com | 038 603 322 |
| 2 | QBMK“Nëna Terezë” | Mitrovicë | [n.tereze1986@gmail.com](mailto:n.tereze1986@gmail.com); | 028 515 538 |
| 3 | QBMK“Lef Nosi” | Prizren | q.b.lefnosi.pz@gmail.com | 029 222 037 |
| 4 | QBMK “Nëna Terezë | Prizren | [q.b.nenetereza.pz@gmail.com](mailto:q.b.nenetereza.pz@gmail.com) | 029 231 211 |
| 5 | QBMK“Dr.Xheladin Deda” | Pejë | shvqb.peje@gmail.com | 039 421 355 |